Diari Oficial de la Generalitat Valenciana


Sumari del DOGV 4461, del 17-03-2003 (2003/3067)

RESOLUCIÓ de 3 de febrer de 2003, del conseller de Justícia i Administracions Públiques, per la qual s'aprova l'escut de l'Ajuntament de la Torre de les Maçanes (Alacant).
---------------------------------------------------------------------------------------------------------------------------------------------------------------------------

### Dades del document

Número de DOGV
:   4461

Data del DOGV
:   17-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3067


Data del document
:   03-03-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Torre de les Maçanes, la
    * bandera
    * municipi
    * heràldica
    * administració local

RESOLUCIÓ de 3 de febrer de 2003, del conseller de Justícia i Administracions Públiques, per la qual s'aprova l'escut de l'Ajuntament de la Torre de les Maçanes (Alacant). [2003/3067]
  
L'Ajuntament de la Torre de les Maçanes ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per estos motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de la Torre de les Maçanes que quedarà organitzat de la següent manera:
  
«Escut quadrilong de punta redona. Partit.
  
Al primer quarter, d'or quatre pals de gules.
  
Al segon quarter, se sinople una torre d'or, maçonada i aclarida de sable, amb dues cases d'or (maçanes) col·locades en pal.
  
A l'entat en punta, en camp d'atzur una flor de lis d'or.
  
Al timbre, corona reial oberta.»
  
Contra esta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós-administratiu davant la Sala del Contenciós-Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, sense perjudici que els interessats utilitzen qualsevol altra via que consideren oportuna.
  
València, 3 de febrer de 2003.- El conseller de Justícia i Administracions Públiques: Carlos González Cepeda.